Био је члан репрезентације у неуспешним квалификацијама за Светско првенство 2002. године у Јужној Кореји и Јапану. Уследиле су квалификације за Европско првенство 2004. године у Португалу, где је Кежман такође редовно добијао позив. Ипак након утакмице против Азербејџана која је одиграна на Стадиону под Горицом и завршена са разочаравајућих 2:2, Кежман је тражио одмор од репрезентације незадовољан тиме што га је селектор Савићевић заменио у 59. минуту игре. У наставку квалификација Кежман није играо све док Савићевић није поднео оставку.